

**О Б Щ И Н А А Л Ф А Т А Р, О Б Л А С Т С И Л И С Т Р А**

 ***7570 гр. Алфатар, ул.Йордан Петров №6***

 ***тел.централа: 086/ 811 610***



**ДО**

**ОБЩИНСКИ СЪВЕТ**

**АЛФАТАР**

**ДОКЛАДНА ЗАПИСКА**

**ОТ Д-Р ЯНКА СТОЯНОВА ГОСПОДИНОВА - КМЕТ НА ОБЩИНА АЛФАТАР**

**ОТНОСНО**:Определяне на сградите-частна общинска собственост, подлежащи на задължително застраховане през 2025 г.

**УВАЖАЕМА ГОСПОЖО ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Съгласно чл.9, ал.1 от Закона за общинската собственост застроените имоти – публична общинска собственост подлежат на задължително застраховане, включително срещу природни бедствия и земетресения. Общинският съвет определя със свое решение имотите – частна общинска собственост, които подлежат на задължително застраховане, включително срещу природни бедствия и земетресения /чл.9, ал.2 от ЗОС/.

Във връзка с това Ви предоставям подробна информация, както следва:

1.Списък на сградите-публична общинска собственост, които подлежат на задължително застраховане срещу природни бедствия и земетресения през 2025г.

2.Списък на сградите-частна общинска собственост, подлежащи на задължително застраховане срещу природни бедствия и земетресения през 2025г. – проект – приложение № 1.

3.Списък на машините и съоръженията, подлежащи на застраховане срещу природни бедствия и земетресения през 2025 г.

Предвид гореизложеното, на основание чл.21, ал.1, т.8 от Закона за местното самоуправление и местната администрация и чл.9, ал.2 от Закона за общинската собственост, чл.5, ал.2 и ал.5 от Наредба за реда за придобиване, управление и разпореждане с имоти и вещи – общинска собственост на Община Алфатар, предлагам Общински съвет Алфатар да вземе следното

**РЕШЕНИЕ:**

1. Определя имотите – частна общинска собственост, които подлежат на задължително застраховане, включително срещу природни бедствия и земетресения през 2025 г., съгласно списък - Приложение № 1.
2. Възлага на кмета на общината дейностите по изпълнение на решението.

**Приложение:**

1.Списък на сградите - частна общинска собственост, които да бъдат застраховани, включително и срещу природни бедствия и земетресения през 2025 г. – проект.

2. Списък на сградите - публична общинска собственост, подлежащи на задължително застраховане, включително и срещу природни бедствия и земетресения през 2025 г.

3. Списък на машините и съоръженията, подлежащи на застраховане, включително и срещу природни бедствия и земетресения през 2025 г.

**Вносител**:

**Д-Р ЯНКА ГОСПОДИНОВА**

**КМЕТ НА ОБЩИНА АЛФАТАР**

**Съгласували:**

адв. Пейчо Йовев

Юрист на община Алфатар

Красимира Колева-Славова

Директор на Д СА

Изготвил:

Татяна Атанасова

Главен специалист ОС, УТ